У Беларусі панятак прафесійнай рэпутацыі пакуль працуе слаба. У нас любая публічная персона можа дазволіць сабе ўсё што заўгодна — гамафобную рыторыку (згадайма “Вверх”), жарты за мяжою фолу (прыбіральні “Корпуса”), непасрэдная абраза кліентак (“Элема”, “Мілавіца”, “Беліта-М”) — і ў адказ на крытыку ёрнічаць альбо агрэсаваць далей. Палітыкі, у сваю чаргу, лёгка дзеляць людзей на “здаровых” і “хворых”, “нармальных” і не вельмі, а таксама ўсур’ёз прапаноўваюць прыняць закон аб “абароне прыроды чалавека” ды заклікаюць да крымінальнай адказнасці за сэксуальную адукацыю.